John Bellany
Store norske leksikon,Kunst og estetikk,Bildende kunst,Kunsthistorie,Neo-ekspresjonisme og figurativ billedkunst etter 1945
John Bellany var en britisk maler fra Skottland. Han var en av de mest innflytelsesrike skotske kunstnerne i etterkrigstiden.
Studier Han var utdannet ved Edinburgh College of Art 1960–1965 og Royal College of Art, London 1965–1973. Ekspresjonistisk billedtradisjon Bellanys uttrykksform inngår i den ekspresjonistiske skotske billedtradisjonen. Han var også inspirert av Francisco de Goya, Vincent van Gogh, Edvard Munch og av Jackson Pollocks spontanisme i penselstrøkene. Motivene er gjerne hentet fra den skotske kyst, med dens fiskerbefolkning og dramatiske skipsforlis. Tema er ofte miljøets puritanske og dystre religion, sykdom og død.Bellany ble blant annet utstilt i Astrup Fearnley Museet for Moderne Kunsts åpningsutstilling i 1993–1994. Eksterne lenker John Bellany – nettside Litteratur Hartley, Keith (mfl). John Bellany. National Galleries of Scotland. Edinburgh, 2013.